OzLabs/hebrew-wiki-articles huggingface dataset:
יעקב אפרתי

יעקב אפרתי הוא מנהל ישראלי במגזר הציבורי.

== ביוגרפיה ==
אפרתי נולד במושב יד רמב"ם, למד תואר ראשון בכלכלה וסטטיסטיקה ותואר שני במנהל עסקים באוניברסיטה העברית.<ref name=":0"></ref>

אפרתי החל את דרכו המקצועית רשות הנמלים ובהמשך באגף התקציבים במשרד האוצר. לאחר מכן שימש סמנכ"ל בחברה למשק וכלכלה. במרץ 1989 החל לעבוד בעיריית ירושלים כגזבר העירייה<ref name=":0" /> ובין השנים 1995–1996 כיהן כמנכ"ל עיריית ירושלים תחת ראש העיר, אהוד אולמרט. בשנת 1996 פרש מתפקידו בעירייה ומונה למנכ"ל משרד הפנים עד לשנת 1999, בתקופתו עבד תחת השר אליהו סוויסה מש"ס. עם הקמת הממשלה ה-28 ומינויו של סוויסה לשר התשתיות, מונה אפרתי לתפקיד מנכ"ל המשרד ובשנת 2001 מונה למנכ"ל מינהל מקרקעי ישראל וכיהן בתפקיד זה עד ל-2008.

בשנת 2008 מונה ליו"ר דירקטוריון רכבת ישראל, עוד קודם לכן בשנת 2006 הוצג אפרתי כמועמד לתפקיד מטעם ראש הממשלה אהוד אולמרט. באפריל 2010 נעצר על ידי המשטרה בחשד למעורבות בפרשת הולילנד אך בשנת 2014 בית המשפט זיכה אותו מחמת הספק. במאי 2010 השעה את עצמו מתפקיד יו"ר דירקטוריון הרכבת ובהמשך, פרש מהתפקיד.

בשנת 2018 אפרתי היה צפוי להתמנות לדירקטור בפארק אריאל שרון, המינוי הצפוי עורר הדים ואפרתי ויתר עליו לבסוף. בשנת 2019 מונה לדירקטור בדואר ישראל.<ref></ref>

== הערות שוליים ==

קטגוריה:בוגרי האוניברסיטה העברית בירושלים
קטגוריה:עובדי משרד האוצר
קטגוריה:עובדי עיריית ירושלים
קטגוריה:דירקטורים ישראלים
קטגוריה:מנכ"לי משרד הפנים
קטגוריה:מנכ"לי משרד האנרגיה והתשתית
קטגוריה:ישראלים שנולדו במאה ה-20
קטגוריה:מועצה אזורית גזר: אישים
איגנס ואן דר ברמפט

איגנס ואן דר ברמפט (בהולנדית: Ignace Van Der Brempt; נולד ב-1 באפריל 2002 באנטוורפן שבבלגיה) הוא כדורגלן בלגי המשחק בעמדת המגן הימני בקבוצת רד בול זלצבורג מהבונדסליגה האוסטרית.

== קריירת מועדונים ==
ב-14 בספטמבר 2019 ערך ואן דר ברמפט את הופעת הבכורה שלו בקבוצה הבוגרת של קלאב ברוז', בניצחון 2-0 על סרקל ברוז' במסגרת ליגת העל הבלגית. זו הייתה הופעתו היחידה בליגה בעונת . בעונת הוסיף תשע הופעות ליגה, והבקיע שער אחד.

ב-28 בספטמבר 2021 ערך ואן דר ברמפט את הופעת הבכורה שלו בליגת האלופות, בניצחון 2-1 על ר.ב. לייפציג במסגרת שלב הבתים לעונת 2021/2022.

ב-31 בינואר 2022 חתם ברד בול זלצבורג מהבונדסליגה האוסטרית.

== תארים ==
;קלאב ברוז'
* אליפות בלגיה: 2019/2020, 2020/2021
* הסופר קאפ הבלגי: 2021/2022
רד בול זלצבורג
* אליפות אוסטריה: 2021/2022
* גביע אוסטרי: 2021/2022

== קישורים חיצוניים ==

קטגוריה:כדורגלנים בלגים
קטגוריה:מגני כדורגל בלגים
קטגוריה:אנטוורפן: כדורגלנים
קטגוריה:כדורגלני קלאב ברוז'
קטגוריה:כדורגלני רד בול זלצבורג
קטגוריה:כדורגלני המבורג
קטגוריה:ספורטאים זרים באוסטריה
קטגוריה:ספורטאים בלגים בגרמניה
קטגוריה:בלגים שנולדו ב-2002
זירקוניום דו-חמצני

זירקוניום דו-חמצני הנקרא גם זירקוניה הוא תחמוצת של היסוד זירקוניום בעל הנוסחה ZrO<sub>2</sub> החומר נמצא כגביש מונוקליני. מסממים דוגמת תחמוצות מגנזיום, סידן, איטריום או צריום מייצבים צורה קובית של הגביש המשמשת כאבן חן ובפרט כתחליף ליהלום.

=== מבנה ===
זירקוניום דו-חמצני נמצא במבנה מונוקליני עד 1170°C טטרגונלי בין 1170°C ל 2370°C ומבנה קובי בטמפרטורה שמעל 2370°C כלומר מגמה של עלייה בסימטריה עם הטמפרטורה. בניגוד לטיטניום דו-חמצני TiO<sub>2</sub> בו יון הטיטניום תמיד בקואורדינציה 6 בזירקוניה מונוקלינית יון המתכת נמצא בקואורדינציה 7 - ההבדל מיוחס לרדיוס הגדול יותר של יון הזירקוניום בהשוואה ליון הטיטניום.

=== כימיה ===
זירקוניה אינה פעילה כימית, מגיבה באיטיות עם חומצה פלואורית וחומצה גופרתית. בחימום עם פחמן מתקבל קרביד. בחימום עם פחמן וגז כלור מתקבל זירקוניום ארבע כלורי

<math>ZrO_2 +2Cl_2 + 2C \rightarrow ZrCl_4 +2CO</math>

=== שימושים ===
השימוש העיקרי בזירקוניום דו-חמצני הוא בחומרים קרמיים למשל ברפואת שיניים וכן כציפוי על טיטניום דו-חמצני וכחומר קרמי לטמפטורות גבוהות (רפרקטורי).

==קישורים חיצוניים==

* 

קטגוריה:תחמוצות
קטגוריה:תרכובות אי-אורגניות
סאם (שמואל) גרונדוורג

סאם (שמואל) גרונדוויג (נולד ב-1973) הוא יושב ראש קרן היסוד. לפני כן כיהן כקונסול ישראל בלוס אנג'לס.

בשנת 2022 נבחר על ידי הג׳רוזלם פוסט לאחד מ-50 היהודים המשפיעים בעולם.<ref></ref>

== ביוגרפיה ==
גרונדוורג נולד וגדל למשפחה יהודית דתית במיאמי ביץ', פלורידה.

בשנת 1990, בגיל 17, עלה לישראל לבד, ולאחר הגעתו לארץ התגייס לצה״ל במסגרת תוכנית מתנדבי חוץ לארץ (מח״ל) ושירת כלוחם בחיל השריון. במילואים שירת כקצין נפגעים.

עם שחרורו למד באוניברסיטת בר-אילן, שם השלים תואר ראשון בלוגיסטיקה. לאחר מכן השלים את לימודי התואר השני בבית הספר למנהל עסקים של אוניברסיטת מיאמי, כמו גם תואר שלישי במשפטים באוניברסיטת מיאמי. גרונדוויג הוסמך כעורך דין בישראל ובארצות הברית.<ref></ref>

בשנת 2009, לאחר מספר שנים בהם עבד במגזר הפרטי, חזר גרונדוורג לישראל ומונה למנכ"ל הסניף הישראלי של הקונגרס היהודי העולמי.

בשנת 2016 מונה על ידי ראש הממשלה ושר החוץ בנימין נתניהו לתפקיד קונסול ישראל בלוס אנג'לס. בזמן כהונתו פעל רבות לקידום התדמית של ישראל בקרב הציבור האמריקאי, בין היתר באמצעות שיתופי פעולה עם דמויות מוכרות מהוליווד, דוגמת גל גדות, מים ביאליק, קונאן אובריאן ושרון סטון, כמו גם כוכבי ספורט דוגמת כרים עבדול-ג׳באר.<ref></ref><ref></ref>

בשנת 2018 נבחר גרונדוורג לתפקיד יושב ראש קרן היסוד.

== חיים אישיים ==
סאם נשוי לג'וליה, אחות במקצועה. לזוג שלושה ילדים והם מתגוררים בגוש עציון.

== מאמרים נבחרים ==
* [https://www.jpost.com/jerusalem-report/people-of-israel-583469 People of Israel], באתר ג'רוזלם פוסט, 14 במרץ 2019

== קישורים חיצוניים ==

* [https://archive.jewishagency.org/he/executive-members/סם-גרונדוורג סאם גרונדוורג], באתר הסוכנות היהודית
* [https://www.wzo.org.il/index.php?dir=site&page=articles&op=item&cs=3578 סאם גרונדוורג], באתר ההסתדרות הציונית העולמית
* [https://israeliweek.com/בארץ-הדוד-סאם-אלעד-מסורי-בראיון-חג-בלעד/ בארץ הדוד סאם: אלעד מסורי בראיון חג בלעדי עם קונסול ישראל בלוס אנג׳לס], שבוע ישראלי. 4 ביוני 2017
* 
* [https://www.makorrishon.co.il/magazine/164651/ "קיבלתי מראש הממשלה משימה: להתמקד בהוליווד"], מקור ראשון, 19 באוגוסט 2019

== הערות שוליים ==

קטגוריה:דיפלומטים ישראלים
קטגוריה:קונסולי ישראל בלוס אנג'לס
קטגוריה:יושבי ראש קרן היסוד
קטגוריה:ישראלים ילידי ארצות הברית
קטגוריה:עולים בשנות ה-1990
קטגוריה:בוגרי אוניברסיטת בר-אילן
קטגוריה:בוגרי אוניברסיטת מיאמי
קטגוריה:ישראלים שנולדו ב-1973
ג'ון מיו

ג'ון מיו (באנגלית: John mew; נולד ב-1928)<ref name="500race"></ref> הוא אורתודנט בריטי והוגה תאוריית ה"אורתוטרופיה", לפיה ניתן לשנות את צורת הפנים באמצעות יציבה, תרגילים ולעיתים התקנים אורתודנטיים.<ref name=":3"></ref><ref name=":0"></ref><ref></ref><ref></ref><ref></ref> יישום התאוריה נקרא "Mewing" על שמו, והוא מהווה תרגול של יציבת פֶה בשיטת עשה זאת בעצמך.

== קריירה ==
מיו עסק ברפואת שיניים במשך 40 שנה בסארי ובקנט עד שהמועצה הכללית לרפואת שיניים (GDC) שללה את רישיונו ב-2017 בשל אי הגנה על נתוני המטופלים.

מיו החזיק בתפקיד פרופסור אורח דו-שנתי באוניברסיטת ויקטור באבש לרפואה ורוקחות, טימישוארה, רומניה. הוא קיבל חברות לכל החיים באיגוד רופאי השיניים הבריטי בשנת 1999.<ref name="mew2015"></ref>

בשנת 2010, המועצה הכללית לרפואת שיניים (GDC) נזפה במיו על פרסום פרסומות, בהן נטען כי ה-GCD מדכא בכוונה את התיאוריות שלו. מיו לא חלק על האישום.<ref></ref>

בשנת 2013 קיבל מיו פרס באקדמיה האמריקאית לרפואה פיזיולוגית ורפואת שיניים.<ref></ref>

== תיאוריות ==
=== אורתוטרופיה ===
אורתוטרופיה (מיוונית: Ορθος נכון, ישר; τροπή נטייה, שינוי כיוון) היא השיטה האורתודונטית של מיו, שנטען כי היא מסוגלת להתוות את צמיחת הפנים. השיטות האורתודונטיות של מיו כללו שימוש בהתקנים מרחיבי חך, שינוי תזונת המטופל, ואימוץ של הנחת הלשון בזמן מנוחה במקום הטבעי לה לטענתו - בצמוד לחך במנוחה. מיו הגיע למסקנה כי הלשון מספקת כוח חיצוני המסוגל להרחיב את הלסת העליונה בקרב ילדים ומתבגרים בעת התפתחותם, באמצעות לחץ על תפרי הגולגולת, וכתוצאה מכך ניתן לרפא בהדרגה ליקוי סגר.

מיו מאמין שהאטיולוגיה של ליקוי סגר היא סביבתית בעיקרה, וכי לגנטיקה יש תפקיד זניח בהתפתחות הנכונה של הלסת,<ref name=":2"></ref> זאת בניגוד לתורה המקובלת בזרם המרכזי.

=== מיואינג ===

ג'ון מיו פיתח שיטת אימון יציבת פֶה בשיטת עשה זאת בעצמך, הקרויה על שמו ועל שם בנו מייקל מיו<ref name=":1"></ref>, שהמשיך את פיתוח השיטה. השיטה מבוססת על תאוריית האורתוטרופיה, אך מאפשרת לכל אדם ליישמה בעצמו.

רופאי שיניים, ואף מיו עצמו,<ref></ref> ממליצים להיוועץ ולנהל דיון אישי עם רופא שיניים לפני יישום השיטה או כל תרגול קשור אחר.

במסגרת השיטה, המטופל משנה את יציבת פיו במנוחה: שפתיים חתומות, שיניים סגורות בעדינות, והלשון צמודה לחך (בייחוד לחך הרך).<ref></ref><ref></ref> השיטה שמה דגש גם על היבטים תפקודיים, כגון נשימה מהאף, בכדי לאפשר למטופל לסגור את פיו ללא קושי וכן בליעה באמצעות הלשון. לטענת מיו, השיטה מסוגלת להביא להרחבת החך ולשיפור בפן האסתטי, כמו להרמת עצמות הלחיים,<ref></ref> אך גם ליתרונות בריאותיים כמו שיפור היציבה,<ref></ref> ואף מניעת או הקלת נחירות<ref></ref> ודום נשימה בשינה.<ref></ref>

== קישורים חיצוניים ==

* - בניהולם המשותף של ג'ון מיו ובנו מייקל מיו
* נועה גורן, [https://www.sheee.co.il/item/3437715 מיואינג - גילינו שהלשון שלנו היא מפתח למראה צעיר], באתר וואלה!, 31 במאי 2021

== הערות שוליים ==

קטגוריה:רופאי שיניים
קטגוריה:רופאים בריטים במאה ה-20
קטגוריה:בריטים שנולדו ב-1928
תהילים מ"ח

תהילים מ"ח הוא המזמור הארבעים ושמונה בספר תהילים (לפי המספור בוולגטה ובתרגום השבעים, המזמור ממוספר כמזמור ה-47) המזמור מיוחס לבני קרח המוזכרים בספר דברי הימים כבני לוי וכמשוררים במקדש. כמו מ"ב, מ"ג, מ"ד, מ"ה, מ"ו, מ"ז, מ"ט, פ"ד, פ"ה, פ"ז ופ"ח.
המפרשים נחלקו אודות חלקם במזמורים, יש הטוענים שהם חיברו את המילים או הלחן ויש המפרשים שהם אלו שנהגו לזמרו במקדש.

יש האומרים כי אמירת הפרק היא סגולה שיפחדו ממך שונאים.

==תוכנו של המזמור==
מזמור מ"ח מורכב מחמישה עשר פסוקים, המהווים שיר בן שני בתים.

===ב'-ט'===
הבית הראשון של השיר מספר על גדולתה ויופייה של עירו של האל:"יְפֵה נוֹף מְשׂוֹשׂ כָּל הָאָרֶץ... קִרְיַת מֶלֶךְ רָב"(ג). ככזו, היא זוכה ליחס מיוחד, כל המלכים ש"נוֹעֲדוּ" כדי לפגוע בה, בסופו של דבר "נִבְהֲלוּ" ו"נֶחְפָּזוּ" להימלט עד ש"אֱלֹהִים יְכוֹנְנֶהָ עַד עוֹלָם סֶלָה"(ט).

===י'-י"ד===
אז בהתאם לגדולתה של העיר, בני האדם רואים, מתפעלים, שמחים ומעבירים הלאה את המסר: "סֹבּוּ צִיּוֹן וְהַקִּיפוּהָ סִפְרוּ מִגְדָּלֶיהָ שִׁיתוּ לִבְּכֶם לְחֵילָה פַּסְּגוּ אַרְמְנוֹתֶיהָ. לְמַעַן תְּסַפְּרוּ לְדוֹר אַחֲרוֹן כִּי זֶה אֱלֹהִים אֱלֹהֵינוּ עוֹלָם וָעֶד"(יג-טו).

==המזמור בליטורגיה==
* המזמור נאמר כשיר של יום של יום שני.
* פסוק ב' מוזכר במשנה במסכת תמיד, בדיון הנוגע לשיר של יום
* פסוק י"ב מופיע כחלק מפיוט "שבט יהודה בדוחק ובצער" בסליחות.

==בתרבות==
* פסוק י"ב הולחן ומושר על ידי שושנה דמארי.

== קישורים חיצוניים ==

* [https://www.929.org.il/page/615 תהילים מ"ח] מתוך פרויקט 929

==הערות שוליים==

מ"ח
לא ממושמעות

לא ממושמעות (באנגלית: Misbehavior) הוא סרט דרמה קומית בריטי משנת 2020, בבימויה של פיליפה לוותרפ, מתסריט מאת גבי צ'יפ ורבקה פריין, מתוך סיפור מאת פריין. בסרט מככבים קירה נייטלי, גוגו אמבתה-רו, ג'סי באקלי, קילי הוז, פיליס לוגן, לזלי מנוויל, ריס איוואנס וגרג קיניר.

"לא ממושמעות" יצא לאור בבריטניה ב-13 במרץ 2020 על ידי שותפת ההפצה של Pathé ואולפני המאה ה-20. זהו הסרט האחרון מ-Pathe UK שיצא לאקרנים תחת השם ה-20th Century Fox.

== תקציר העלילה ==
תחרות מיס עולם ב-1970 התקיימה בלונדון, בהנחיית הקומיקאי האמריקני בוב הופ. באותה תקופה, מיס עולם הייתה תוכנית הטלוויזיה הנצפית ביותר בעולם עם למעלה מ-100 מיליון צופים.

בטענה שתחרויות יופי מחפצות נשים, התנועה לשחרור הנשים החדשה שהוקמה השיגה תהילה בין לילה, על ידי פלישה לבמה ושיבוש השידור החי של התחרות.

כשהתוכנית התחדשה, התוצאה עוררה סערה: המנצחת לא הייתה הפייבוריטית השוודית אלא מיס גרנדה, האישה השחורה השנייה (אחרי קרול קרופורד מג'מייקה) שהוכתרה כמיס עולם.

== צוות השחקנים ==
* קירה נייטלי בתור סאלי אלכסנדר
* גוגו אמבתה-רו בתור ג'ניפר הוסטן, מיס גרנדה
* ג'סי באקלי בתור ג'ו רובינסון
* קילי הוז בתור ג'וליה מורלי
* פיליס לוגן בתור אוולין אלכסנדר
* לזלי מנוויל בתור דולורס הופ
* ריס איוואנס בתור אריק מורלי
* גרג קיניר בתור בוב הופ
* סוקי ווטרהאוס בתור סנדרה וולספלד - מיס ארצות הברית
* רובי בנטל בתור שרה
* אלכסה דייוויס בתור סו
* אמה קורין בתור ג'יליאן ג'סופ, מיס דרום אפריקה
* לוק תומפסון בתור פיטר היין
* מיילס ג'ופ בתור קלייב
* אמה ד'ארסי בתור הייזל
* שארלוט ספנסר בתור מרג'ורי ג'ונס
* דלי אלן בתור ג'ורג'ינה ריזק, מיס לבנון
* גרטה מריה בתור עירית לביא, מיס ישראל (עירית לביא נבחרה כסגנית שנייה בתחרות "מיס עולם")
* קארין קרלסון בתור רוזמרי רש, מיס אוסטריה
* צ'רלי אנסון בתור מייקל אספל

== הפקה ==
הסרט הוכרז באוקטובר 2018, עם השחקנים קירה נייטלי, גוגו אמבתה-רו וג'סי באקלי. פיליפה לותורפ הוכרזה כבמאית <ref></ref>. בנובמבר 2018, לסלי מנוויל, גרג קינאר, קילי האווס, רייס איפאנס ופיליס לוגן הצטרפו לצוות השחקנים של הסרט<ref></ref>. בינואר 2019 הצטרפו סוקי ווטרהאוס וקלרה רוזגר לצוות השחקנים<ref></ref><ref></ref>.

=== צילומים ===
הצילומים העיקריים החלו בנובמבר 2018. הצילומים באזור Crofton Park בדרום מזרח לונדון התרחשו בתחילת ינואר 2019<ref></ref>.

== הקרנה ==
הסרט יצא לאקרנים בבריטניה ב-13 במרץ 2020<ref></ref>.

עקב מגפת ה-COVID-19, הופעת הסרט בקולנוע נקטעה, והסרט יצא מוקדם לווידאו-לפי-דרישה בבריטניה ב-15 באפריל<ref></ref>.

הסרט יצא ב-DVD בבריטניה על ידי אולפני וולט דיסני בידור ביתי ב-7 בספטמבר 2020<ref></ref>.

הסרט נוצר בהשראת כתבה של סדרת ה-BBC Radio 4 The Reunion, ששודרה בספטמבר 2010.

== קבלה ==
=== קופות ===
הסרט לא ממושמעות גרף הכנסה של 431,265 דולר בבריטניה וסך של 1,200,701 דולר ברחבי העולם.

=== ביקורות ===
ב-Rotten Tomatoes, לסרט יש דירוג של 85% על סמך ביקורות של 95 מבקרים, עם דירוג ממוצע של 6.7/10 .

ב-Metacritic יש לסרט ציון של 62, על סמך ביקורות של 15 מבקרים, מה שמצביע על "ביקורות חיוביות בדרך כלל"<ref></ref>.

== קישורים חיצוניים ==

* 
* [https://www.seret.co.il/movies/s_movies.asp?MID=7085 לא ממושמעות], באתר SERET
* 
* 

== הערות שוליים ==

קטגוריה:מיס עולם
קטגוריה:פמיניזם בקולנוע
קטגוריה:סרטים על תחרויות יופי
קטגוריה:סרטי פוקס המאה ה-20
קטגוריה:סרטים באנגלית
קטגוריה:סרטים בריטיים משנת 2020
קטגוריה:סרטי 2020
ג'יין קלייר רידלי

ג'יין קלייר רידלי (באנגלית: Jeanne Clare Ridley; 28 באוגוסט 1925, סקרנטון – 17 ביולי 2007) הייתה סטטיסטיקאית, סוציולוגית ודמוגרפית אמריקנית. היא ידוע בעיקר על עבודותיה בהקשר לגידול אוכלוסין.

== ביוגרפיה ==
ג'יין רידלי נולדה בסקרנטון וסיימה אוניברסיטת מישיגן בשנת 1947 עם תואר בכלכלה. היא המשיכה ללימודי סוציולוגיה באוניברסיטת קולומביה בה סיימה תואר שני בשנת 1951. בהמשך היא חזרה למישיגן וקיבלה תואר שלישי בשנת 1958.

בשנים 1957–1963 ג'יין רידלי עבדה באוניברסיטת ואנדרבילט ועסקה באנתרופולוגיה וסוציולוגיה. בשנת 1963 היא עברה לאוניברסיטת פיטסבורג בה קיבלה מינוי של פרופסור חבר בסוציולוגיה ודמוגרפיה. בשנים 1967–1972 היא עבדה באוניברסיטת קולומביה בה ניהלה מחלקה לדמוגרפיה.

בשנת 1972 רידלי קיבלה המינוי של פרופסור לסוציולוגיה באוניברסיטת פיטסבורג ועבדה בה עד שיצאה לגמלאות בשנת 1990.

רידלי נפטרה בשנת 2017 בביתה במרילנד.

ג'יין רידלי פרסמה מספר עבודות בתחום ילודה והייתה עורכת של ספר Public Health and Population Change: Current Research Issues בשנת 1965.

היא קיבלה תואר עמיתה באיגוד האמריקני לסטטיסטיקה ב-1976 (באותה שנה עם קימיקו באומן).

== קישורים חיצוניים ==

* [https://www.asanet.org/sites/default/files/savvy/footnotes/8.Nov07FN.pdf ביוגרפיה]

קטגוריה:סטטיסטיקאיות אמריקאיות
קטגוריה:סטטיסטיקאים אמריקאים
קטגוריה:בעלי תואר דוקטור מאוניברסיטת מישיגן
קטגוריה:בעלות תואר דוקטור מאוניברסיטת מישיגן
קטגוריה:בוגרות אוניברסיטת קולומביה
קטגוריה:סגל אוניברסיטת ואנדרבילט
קטגוריה:סגל אוניברסיטת פיטסבורג
קטגוריה:סגל אוניברסיטת קולומביה
קטגוריה:סגל אוניברסיטת ג'ורג'טאון
קטגוריה:בוגרי אוניברסיטת קולומביה
קטגוריה:דמוגרפים
קטגוריה:סוציולוגים אמריקאים
קטגוריה:סוציולוגיות אמריקאיות
קטגוריה:אמריקאיות שנולדו ב-1925
קטגוריה:אמריקאים שנולדו ב-1925
קטגוריה:אמריקאיות שנפטרו ב-2017
קטגוריה:אמריקאים שנפטרו ב-2017
פדריקו דה מדרסו

פדריקו דה מדרסו (בספרדית: Federico de Madrazo; 9 בפברואר 1815 – 10 ביוני 1894) היה צייר ספרדי.<ref></ref><ref name=":0">Chisholm, Hugh, ed. (1911). "Madrazo y Kunt, Don Federico de". Encyclopædia Britannica. Vol. 17 (11th ed.). Cambridge University Press. p. 292.</ref>

== ביוגרפיה ==
נולד ברומא, הוא היה בנו של חוסה דה מדרסו, הצייר והמנהל של מוזיאון הפראדו. סבו של פדריקו מצד אמו היה תדיאוש קונצה, צייר פולני. אחיו היו לואיס דה מדרסו, צייר, פדרו דה מדרסו, מבקר אמנות וחואן דה מדרסו, אדריכל. בין ילדיו היו ריקרדו דה מדרסו, גם הוא צייר, ריימונדו דה מדרסו וססיליה דה מדרסו שנישאה לאמן האוריינטליסטי מריה פורטוני. <ref>Caso, E.D., Les Orientalistes de l'école Espagnole, ACR edition, 1997, p. 158</ref> משפחת מדרסו תוארה כאחת משושלות הציור החשובות ביותר, ששלטה בציור של המאה ה-19 בספרד. <ref>Los Madrazo, una familia de artistas: [Exhibition], Museo Municipal, 1985 [catálogo de la exposición, tapa del libro]</ref>

הוא קיבל את ההוראה הראשונה בציור מאביו. בעודו משתתף בשיעורים באקדמיה המלכותית לאמנויות יפות של סן פרננדו, הוא צייר את תמונתו הראשונה, "תחיית ישו" (1829), אשר נרכשה על ידי כריסטינה, מלכת שוודיה. זמן לא רב לאחר מכן צייר את "אכילס באוהל שלו", ולאחר מכן הציג בפני האקדמיה את The Continence of Scipio, מה שהבטיח לו את הקבלה כ"חבר כבוד".

ב-1832 נסע לפריז, שם למד אצל פרנץ וינטרהאלטר, צייר דיוקנאות של הברון טיילור ואנגר. ב-1837 הוזמן להפיק תמונה עבור גלריה בורסאי, וצייר את "גוטפריד מבויון מוכרז כמלך ירושלים". לאחר מכן חזר לרומא, שם עבד על נושאים שונים. אחר כך צייר את מריה כריסטינה בשמלת נזירה ליד מיטת פרדיננד השלישי (1843), המלכה איזבלה, הדוכסית מדינצ'לי והרוזנת דה וילש (1845–1847), זאת מלבד מספר דיוקנאות של האצולה הספרדית, חלקם נשלחו לתערוכת פריז ב־1855.

הוא קיבל את אות לגיון הכבוד ב-1846, ומונה לעמית באקדמיה לאמנויות יפות ב-10 בדצמבר 1853, וב-1873, הוא נבחר לחבר. שלוש שנים לאחר שאביו עזב את תפקידו, הוא גם הפך למנהל מוזיאון הפראדו ולנשיא האקדמיה לאמנויות יפות של סן פרננדו.

הוא מת במדריד.

אחיו, לואיס דה מדרסו, נודע גם כצייר, בעיקר על ידי הציור "קבורתה של ססיליה הקדושה" (1855). תלמידיו הידועים ביותר של פדריקו היו בניו, ריימונדו וריקרדו.

== גלריה ==
<gallery mode="packed" heights="180">
File:Elgrancapitantrasbatalladeceriñola.jpg

File:Auxilio a unos apestados - Federico Madrazo.jpg

File:Amalia de Llano y Dotres, condesa de Vilches (Federico de Madrazo).jpg
File:F. de Madrazo - 1840, Don Pelayo reconoce a Don Rodrigo tras la Batalla de Guadalete (Valencia, colección particular, 25 x 32 cm).jpg
File:F. de Madrazo - 1833, La Enfermedad de Fernando VII (Palacio Real de Madrid, 105 x 147 cm).jpg

File:F. de Madrazo - 1839, Godofredo de Bouillon en el Monte Sinaí (Reales Alcázares de Sevilla, Salón del Maestre, 281 x 212 cm).jpg
</gallery>
== קישורים חיצוניים ==

* 
== הערות שוליים ==

קטגוריה:ציירים ספרדים
קטגוריה:ילידי 1815
קטגוריה:נפטרים ב-1894
ויליאם מריל

ויליאם מריל (באנגלית: William Alphonso Murrill; 13 באוקטובר 1869, לינצ'בורג - 25 בדצמבר 1957, גיינסוויל) היה מיקולוג אמריקאי.

== ביוגרפיה ==
ויליאם מריל גדל בווירג'יניה ובשנת 1897 סיים לימודי תואר שלישי באוניברסיטת קורנל. בשנת 1897 הוא התחתן ולזוג הצעיר נולד ילד שנפטר בשנת 1899. כתוצאה מכך החלו במשפחה בעיות שהסתיימו בגירושין בשנת 1924.

בשנת 1904 מריל החל לעבוד בגנים הבוטניים של ניו יורק. בהמשך הוא התמנה לאוצר.

ויליאם מריל הקים כתב עת Mycologia והיה עורך במשך 16 שנים. מריל סייר רבות ברחבי אירופה ואמריקה. מסיורים אלו הוא הביא כ-70 אלף דוגמאות מעולם הצומח. בין היתר הוא היה הראשון שתיאר את בהוקית באמריקה.

בשנת 1924 במהלך סיור מקצועי בצרפת מריל נעלם לתקופה ארוכה. רק כעבור שמונה חודשים התברר שהוא שהה בבית חולים כפרי בצרפת עם התקף מחלת כליות ללא יכולת להודיע על מצבו. כאשר הוא חזר לניו יורק התברר שמשרתו בגנים הועברה למישהו אחר. מריל היה במצב נפשי קשה ואשתו עזבה אותו. בעקבות כך הוא חזר לוירגיניה ובהמשך עבר לפלורידה.

בהיותו בפלורידה הוא השתקם וקיבל מלגה מאוניברסיטת פלורידה להמשך מחקרים. הוא התגורר בפלורידה עד מותו בשנת 1957.

במהלך הקריירה מריל פרסם כ-510 מאמרים. הוא תיאר לראשונה 1453 סוגים.

== קישורים חיצוניים ==

* [https://www.nybg.org/library/finding_guide/archv/murrill_irb.html ביוגרפיה של ויליאם מריל]

קטגוריה:מיקולוגים
קטגוריה:בוטנאים אמריקאים
קטגוריה:בוגרי מכללת רנדולף-מייקון
קטגוריה:בעלי תואר דוקטור מאוניברסיטת קורנל
קטגוריה:סגל אוניברסיטת פלורידה
קטגוריה:אמריקאים שנולדו ב-1869
קטגוריה:אמריקאים שנפטרו ב-1957
חוסה דה מדרסו

חוסה דה מדרסו (ספרדית: José de Madrazo; 22 באפריל 1781 – 8 במאי 1859)<ref></ref> היה צייר וחרט ספרדי. אחד הנציגים העיקריים של הסגנון הנאו-קלאסי בספרד. הוא היה אבי משפחת אמנים שכללה את בניו פדריקו דה מדרסו ולואיס דה מדרסו; ונכדיו, ריימונדו וריקרדו.

== ביוגרפיה ==
הוא נולד בסנטנדר, והחל את לימודיו באקדמיה המלכותית לאמנויות יפות של סן פרננדו עם גרגוריו פרו, תלמידו של אנטון רפאל מנגס. לאחר 1803, למד בפריז אצל ז'אק-לואי דויד. בעקבות עצתו של דויד, הוא הגיש בקשה וקיבל מלגה ממשלתית ללימודים ברומא.<ref></ref>

בשנת 1806 נסע לרומא, שם השלים את הכשרתו באקדמיה של סן לוקא ולמד אמנות קלאסית.

בעודו ברומא, הייתה לו הצלחה ראשונית עם הציור ״מותו של ויריאתוס״. הוא גם סירב להישבע אמונים לממשלתו החדשה של המלך ז׳וזף בונפרטה. כתוצאה מכך, הוא ושאר האמנים הספרדים שחיו ברומא הוחזקו למעשה בשבי. תחילה בטירת סנטאנג'לו, אחר כך בשגרירות ספרד. שם, הוא הכיר את המלך הגולה קרלוס הרביעי ואת אשתו, מריה לואיסה, דוכסית לוקה.

ב-1809 נישא לאיזבל קונצה, בתו של הצייר הפולני תדאוש קונצה, ששהה אף הוא ברומא. ארבע שנים מאוחר יותר, המלך קרלוס מינה אותו לצייר החצר; תואר כבוד ברובו, בהתחשב בנסיבות.<ref></ref> הוא איבד את התפקיד הזה ב-1815 כאשר חייליו של ז'ואקים מירא נכנסו למדינת האפיפיור במאמץ לאחד את איטליה בשליטה צרפתית, מה שגרם למלך קרלוס לנטוש את גלותו.

ב-1818, לאחר הרסטורציה, הוא חזר למדריד עם ציוריו. כשהיה שם, הוא העסיק את עצמו בסידור וקטלוג האוסף במוזיאון המלכותי החדש לציורים ופסלים (מוזיאון פראדו), מטעם המלך פרננדו השביעי. הקטלוג כלל ליתוגרפיות של הציורים, שסימנו את השימוש העיקרי הראשון בטכניקה זו בספרד.

ב-1823 הוא מונה למנהל האקדמיה של סן פרננדו, וב-1838 הוא הפך למנהל מוזיאון הפראדו; תפקיד בו החזיק עד 1857 כאשר התפטר לנוכח ביקורת מלכותית.

הוא מת במדריד, בן 78, לאחר שצבר אוסף אמנות פרטי גדול, שעבר לאחר מכן לידי המרקיז דה סלמנקה ולאחר מותו ב-1883 התפזר.

הוא התמקד בנושאים דתיים והיסטוריים ויחד עם חוסה אפאריסיו סייע בהקמת תנועה המוקדשת לאמנות פטריוטית. יצירותיו המאוחרות זכו לעיתים קרובות לביקורת על היותן קרות רגשית וגרנדיוזיות יתר על המידה.

משפחת מדרסו תוארה כאחת משושלות הציור החשובות ביותר בספרד, ששלטה בציור של המאה ה-19 בספרד.<ref>Los Madrazo, una familia de artistas: [Exhibition], Museo Municipal, 1985 </ref> בניו היו פדריקו דה מדרסו, צייר; לואיס דה מדרסו, צייר; פדרו דה מדרסו, מבקר אמנות וחואן דה מדרסו, אדריכל; ואילו נכדיו היו ריימונדו דה מדרסו, צייר וריקרדו דה מדרסו, גם הוא צייר. נכדתו, ססיליה דה מדרסו נישאה לאמן מריאנו פורטוני.<ref>Caso, E.D., Les Orientalistes de l'école Espagnole, ACR edition, 1997, p. 158</ref>

== גלריה ==
<gallery mode="packed" heights="180">
Sagrada Familia, por José de Madrazo.jpg|המשפחה הקדושה, 1839, שמן על קנבס, מוזיאון הפראדו

Fernando VII a caballo.jpg|מלך ספרד פרננדו השביעי רכוב על סוס, 1821, שמן על קנבס, מוזיאון הפראדו

Jesús en casa de Anás Museo del Prado José de Madrazo.jpg|ישו מופיע בפני הכהן הגדול חנן בן שת, 1803, שמן על קנבס, מוזיאון הפראדו

Jose madrazo death viriathus.jpg|מותו של ויריאטוס, 1807, שמן, מוזיאון הפראדו
</gallery>
== קישורים חיצוניים ==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ציירים ספרדים
קטגוריה:ילידי 1781
קטגוריה:נפטרים ב-1859
למור עכברי רופוס

למור עכברי רופוס (שם מדעי: Microcebus rufus) הוא מין של פרימט מהסוג למור עכברי החי באי מדגסקר.

== מאפיינים ==
למור זה הוא אחד מהקטנים שבפרימטים. אורך גופו וראשו הוא 7 עד 9 סנטימטרים ואילו אורך הזנב 10 עד 16 סנטימטרים. משקלו של הלמור 40 עד 45 גרמים. הלמור בעל אוזניים קטנות ופרווה בצבע חום-אדמדם. הלמור שוכן עצים ביערות הגשם וביערות הבמבוק של מזרח מדגסקר וניזון בעיקר מפירות, פרחים, תולעים וחרקים. הלמור פעיל בעיקר בלילה. בעונה הרטובה הלמור ניזון מפירות ואילו בעונה היבשה הוא ניזון מחרקים ותולעים. לאחר היריון שאורכו עד 60 ימים נולדים 1 עד 3 צאצאים שנגמלים מחלב בגיל חודשיים ומגיעים לבגרות מינית בגיל שנה. הטורפים של הלמור הם טורפי מדגסקר כמו הפוסה, נמיית זנב-טבעת, ינשופיים וחנק קרקע מלגשי. מין זה הוא אחד מהלמורים הבודדים שלא נמצאים בסכנת הכחדה אך הוא עדיין יכול להיפגע מבירוא יערות.

== קישורים חיצוניים ==

== הערות שוליים ==

קטגוריה:בעלי חיים שתוארו ב-1834
קטגוריה:טקסונים שתוארו בידי אטיין ז'ופרואה סנט-אילר
קטגוריה:למורים צמריים
תהילים נ'

תהילים נ הוא המזמור החמישים בספר תהילים (לפי המספור בוולגטה ובתרגום השבעים, המזמור ממוספר כמזמור ה-49). המזמור הוא חלק ממזמורי אסף המיוחסים לאסף המשורר המוזכר בספר דברי הימים כאחד המשוררים מבני לוי במקדש. מזמור זה הוא גם חלק מילקוט המזמורים האלוהיסטי אשר בספר תהילים, המחליפים את השם המפורש י-ה-ו-ה בכינוי "אלוהים"<ref></ref>. 

יש האומרים כי אמירת הפרק היא סגולה למי שיש שונא לאשתו.

==תוכנו של המזמור==
רוב מובהק של מזמורי תהילים מכילים קינות, הודיות, הלל או המלכת מלך. מזמור זה הוא מזמור תוכחה אשר מציג משפט, בו דן האלוהים את עמו סביב נושא הזבח. תוכחה ומוסר נמצאים בעיקר בספרות הנבואית, ועל כן מזמורים מסוג זה מכונים בספרות המחקר מזמורים נבואיים<ref></ref>.

המזמור מורכב מעשרים ושלושה פסוקים הנחלק לארבעה חלקים. 

=== א'-ו' ===
החלק הראשון של המזמור מתאר מעמד בו אלוהים מדבר לכל העולם. אל המעמד הגיע "מִצִּיּוֹן... אֱלֹהִים הוֹפִיעַ" במטרה "לָדִין עַמּוֹ". כעדים הוא קורא לוותיקים וליציבים מכולם "הַשָּׁמַיִם מֵעָל... הָאָרֶץ" ש"וַיַּגִּידוּ שָׁמַיִם צִדְקוֹ".
לאחר תיאור המעמד מתחיל נאום בשני חלקים וסיום.
=== ז'-ט"ו ===
החלק הראשון עוסק בשאלה מצד האל: מי צריך קרבנות?
"לֹא עַל זְבָחֶיךָ אוֹכִיחֶךָ", אין לאל טענות בעניין הקרבנות הוא פשוט לא זקוק להם: "לֹא אֶקַּח מִבֵּיתְךָ פָר".
וזאת בגלל ש"כִּי לִי כָל חַיְתוֹ יָעַר". כל עולם הטבע שייך לאל כך שמתנת האדם מיותרת. האל ממשיך לתמוה בעניין "הַאוֹכַל בְּשַׂר אַבִּירִים? וְדַם עַתּוּדִים אֶשְׁתֶּה?". אם בכל זאת בני האדם מתעקשים להביא קרבנות, לפחות שהפעולה תהיה מלווה בהתנהגות משמעותית דוגמת "זְבַח לֵאלֹהִים תּוֹדָה" ו"שַׁלֵּם לְעֶלְיוֹן נְדָרֶיךָ".

=== ט"ז-כ"א ===
החלק השני עוסק בתוכחה לרשע.
ומיהו הרשע? זה שמצד אחד מראה בעצמו מחויבות לאל "לְסַפֵּר חֻקָּי וַתִּשָּׂא בְרִיתִי עֲלֵי פִיךָ", אבל באורח חייו הוא "שָׂנֵאתָ מוּסָר" ולא מפספס הזדמנויות לנאוף לגנוב ולרמות. אדם כזה ראוי לתוכחה.

=== כ"ב-כ"ג ===
החלק האחרון הוא סיכום הנאום הכולל אזהרה לרשעים והבטחה למאמינים
"שֹׁכְחֵי אֱלוֹהַּ" אלוהים רואה אתכם, קחו לתשומת לבכם, "פֶּן אֶטְרֹף וְאֵין מַצִּיל". לעומתם "זֹבֵחַ תּוֹדָה" יזכה "בְּיֵשַׁע אֱלֹהִים".

==בליטורגיה היהודית==
בבית המקדש, מזמור זה הוא המזמור שהושר בשירת הלויים בעת הקרבת קרבן מוסף ביום השני של חול המועד סוכות.

בשל כך, לדעת הגר"א ולמנהג הפרושים, מזמור זה הוא שיר של יום באחד מימי חול המועד סוכות.

== קישורים חיצוניים ==

* [https://www.929.org.il/page/617 תהילים נ'] מתוך פרויקט 929

==הערות שוליים==

נ'
קטגוריה:שיר של יום
סער ורדי

סער ורדי (נולד ב-9 בדצמבר 1980) הוא עיתונאי, סופר ואיש תקשורת ישראלי. ראש מחלקת ספרות מתורגמת בהוצאת כנרת זמורה-ביתן דביר.

==ביוגרפיה==
ורדי נולד בפתח תקווה לזהבה ועציון ורדי. משפחתו מצד אביו נמנית עם מייסדי מושב נחלים, סבו וסבתו מצד אמו היו ניצולי שואה שעלו ארצה מפולין. עד גיל שמונה וחצי התגורר ורדי עם הוריו ואחיו בניו יורק. לאחר חזרתם לארץ התגוררה המשפחה באורנית.

בגיל צעיר כתב בעיתונים מקומיים באזור מגוריו והשתלב במועצות תלמידים ונוער. הוא סיים את לימודיו בתיכון רוטברג ברמת השרון במגמת ספרות ומדעי החברה. בצבא שירת בחיל מודיעין השדה. לאחר שירותו הצבאי עשה קורס עיתונות כלכלית מטעם עיתון גלובס. בשנת 2009 סיים לימודי תואר ראשון במדע המדינה באוניברסיטת תל אביב.

הוא נשוי ללירון ולהם שלוש בנות. התגורר עם משפחתו בין השנים 2023-2008 בכפר סבא. כיום הוא מתגורר בקדימה-צורן.

==קריירה==
===עיתונות וכתיבה===
בשנת 2003 החל לכתוב באתר האינטרנט של עיתון גלובס. עד שנת 2007 שימש ככתב מוניציפלי ברשת המקומונים "זמן מעריב". ורדי סיקר את ערי השרון רמת השרון, כפר סבא והוד השרון בתחומים כגון חינוך, פוליטיקה מקומית, כתבות מגזין ונדל"ן. במקביל בשנים 2006–2007 הוא כתב במוסף המגזין של עיתון מעריב. ורדי כתב כתבות בנושאי מלחמת לבנון השנייה.

בין השנים 2009–2017 עבד בקבוצת ג'רוזלם פוסט. הוא החל לעבוד כעורך חדשות וככתב ברשת המקומון. בשנת 2012 מונה לתפקיד העורך הראשי של הרשת, תפקיד אותו מילא במשך חמש שנים. במקביל לכתיבתו ברשת המקומון שימש ורדי ככתב בעיתון פורבס ישראל, וככתב ועורך בעיתון ישראל פוסט. בשנת 2014 חזר לעבוד בעיתון מעריב לאחר שאלי עזור רכש את העיתון. בתקופה זו כתב וערך במוסף המגזין, וכתבות פרי עטו התפרסמו במוסף סופשבוע ובעיתון היומי.

בספטמבר 2023 החל לעבוד כראש מחלקת ספרות מתורגמת בהוצאת כנרת זמורה-ביתן דביר.

===דוברות===
בין השנים 2007–2009 ערך את אתר האינטרנט של מפלגת קדימה והיה חבר בצוות הדוברות של המפלגה.

בין השנים 2017–2018 שימש כדובר עיריית רמת גן בתקופת ראש העיר ישראל זינגר.<ref></ref>

בין השנים 2023-2019 שימש בתפקיד דובר מחוז דן-פ"ת בשירותי בריאות כללית. החל משנת 2020 עסק רבות בדיברור השירותים הרפואיים הניתנים בתקופת מגפת הקורונה בישראל מול כלי תקשורת בארץ ובעולם.

===פעילות ציבורית===
בשנת 2018 התמודד למועצת העיר כפר סבא מטעם סיעת "כפר סבא בראש" בראשות ניצב בדימוס יוסי סדבון אולם לא שובץ במקום ריאלי. בדצמבר 2021 נבחר לתפקיד יו"ר משותף של הנהגת ההורים העירונית בכפר סבא.

==פתאום נועם==
בינואר 2022 יצא ספר הביכורים של ורדי, "פתאום נועם" בהוצאת כנרת זמורה-ביתן דביר. הספר עוסק בחיי משפחה ובאתגרי הורות המודרנית מנקודת מבטו של אב המשפחה. במרכז העלילה עומד אב שיום אחד נשלח על ידי אשתו לאסוף את הבן שלו נועם מהמטפלת. אלא שלאב אין שום זיכרון לכך שיש לו בן פעוט, והוא זוכר רק את שתי בנותיו הבוגרות. כשהוא נוסע לכתובת של המטפלת רץ לעברו זאטוט כבן שנתיים בזעקות "אבא! אבא!", אלא שלגיבור אין מושג מהיכן הילד הזה הגיע ומדוע כולם חוץ ממנו זוכרים אותו ומכירים בו כבנו הצעיר.

הספר ראה אור במקביל במהדורה דיגיטלית ובמהדורה מודפסת.

==ביקורות==
* 
* 

==מבחר כתבות מפרי עטו==
* 
* 
* 
* 
* 

==קישורים חיצוניים==

==הערות שוליים==

קטגוריה:סופרים ישראלים
קטגוריה:עיתונאים ישראלים
קטגוריה:סגל מעריב
קטגוריה:בוגרי תיכון רוטברג (רמת השרון)
קטגוריה:בוגרי אוניברסיטת תל אביב
קטגוריה:ישראלים שנולדו ב-1980
קטגוריה:אורנית: אישים
קטגוריה:כפר סבא: אישים
תומאש פודסטבסקי

תומאש מרטינש פודסטבסקי (בפורטוגזית: Tomás Martins Podstawski; נולד ב-30 בינואר 1995 בפורטו שבפורטוגל) הוא כדורגלן פורטוגזי המשחק בעמדת הקשר האחורי.

== קריירת מועדונים ==
פודסטבסקי שיחק בקבוצות פורטו, ויטוריה סטובל, פוגון שצ'צ'ין וסטאבק.

ב-1 בפברואר 2022 חתם בבני יהודה תל אביב מהליגה הלאומית. ב-4 באפריל, לאחר שבע הופעות ליגה בלבד במדי המועדון, שוחרר.

בקיץ פודסטבסקי חתם בקרמיוטיסה מליגת העל הקפריסאית.

== קריירה בינלאומית ==
פודסטבסקי היה חלק מסגל הנבחרת האולימפית של פורטוגל לטורניר הכדורגל באולימפיאדת ריו דה ז'ניירו (2016).

== קישורים חיצוניים ==

== הערות שוליים ==

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:פורטו: כדורגלנים
קטגוריה:כדורגלני פורטו
קטגוריה:כדורגלני ויטוריה סטובל
קטגוריה:כדורגלני פוגון שצ'צ'ין
קטגוריה:כדורגלני סטאבק
קטגוריה:כדורגלני בני יהודה תל אביב
קטגוריה:כדורגלני קרמיוטיסה
קטגוריה:כדורגלנים זרים בישראל
קטגוריה:ספורטאים פורטוגזים בפולין
קטגוריה:ספורטאים זרים בנורווגיה
קטגוריה:ספורטאים פורטוגזים בישראל
קטגוריה:ספורטאים פורטוגזים בקפריסין
קטגוריה:פורטוגזים שנולדו ב-1995
קטגוריה:כדורגלנים פורטוגזים באולימפיאדת ריו דה ז'ניירו (2016)
ברקבסרמן

ברקבסרמן (בהונגרית: Berekböszörmény) הוא כפר במחוז היידו-ביהר, בנפת ברטיואויפאלו.

== מיקום ==
הכפר ממוקם בצד ההונגרי של הגבול ההונגרי-רומני, דרומית לביהרקרסטש (Biharkeresztes); מבחינה גאוגרפית בקצה הדרום מזרחי של מישור ביהר.

== נגישות ==
כביש 4215 בין ביהרקרסטש וקומאדי עובר לאורך כפר, רק בדרך זו ניתן להגיע לכפר מכיוון שבשני היישובים הסמוכים הכביש מסתיים. קו הרכבת אינו מגיע לכפר. תחנת הרכבת הקרובה ביותר היא בביהרקרסטש.

== היסטוריה ==
ברקבסרמן היה פעם הכפר הגדול ביותר באזור. בשנת 1396 השתייך לטירה של קרשסג (Körőszeg). ב-1421, רישומי התקופה תיארו את ברקבסרמן ככפר ואת נאג'בסרמן כעיר. בשנת 1520 היו בני הזוג צ'אקי הבעלים של היישוב. הוא רשום במפקד המכס מאותה תקופה כבסרמן (Böszörmény) וכנקודת גביית מכס. הכפר היה פעם גם עיר שוק ובעשור הראשון של המאה ה-19 היה במקום מבשלת בירה.

== אתרים בעלי חשובות ==
* הכנסייה הקלוויניסטית נבנתה ב-1678 ושופצה ב-1783.
* שדרת עצי הטיליה בכפר הוא חלק מערכי הטבע המוגנים של מחוז היידו-ביהר.
* ממערב לעיר עוברים עקבות "תעלת השטן" או "תעלת צ'רס" שנבנתה על ידי הסרמטים שנבנתה בין השנים 324 לבין 337, בצורה מעגלית סביב המישור ההונגרי הגדול.

== ילידי המקום ==
* טמאש אמד (מקודם ארנה פליישר, בהונגרית: Emőd Tamás; ברקבסרמן, 11 באוגוסט 1888 – אוראדיה, 22 בספטמבר 1938) היה משורר, עיתונאי ומנהל תיאטרון יהודי-הונגרי, אחיו הגדול של הצייר מיקלוש פליישר.

== לקריאה נוספת ==
* Bihar vármegye és Nagyvárad. In Magyarország vármegyéi és városai: Magyarország monografiája. A magyar korona országai történetének, földrajzi, képzőművészeti, néprajzi, hadügyi és természeti viszonyainak, közművelődési és közgazdasági állapotának encziklopédiája. Szerk. Borovszky Samu. Budapest: Országos Monografia Társaság. 1901.

== קישורים חיצוניים ==

* 
* [http://iajgscemetery.org/eastern-europe/hungary/berekboszormeny בית קברות יהודי בכפר פרויקט] International Jewish Cemetery Project International Association of Jewish Genealogical Societies
* [http://utazom.com/vendegvaro/berekboszormeny Berekböszörmény באתר האינטרנט של utazom.com]

קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
קטגוריה:הונגריה: כפרים
אריק בס

אריק בס (נולד בשם ויליאם פרדריק בס ג'וניור, באנגלית: Eric Bass, נולד ב-23 באוקטובר 1974 בצ'ארלסטון, קרוליינה הדרומית) הוא מוזיקאי המוכר בעיקר כבסיסט והקלידן של להקת הרוק האמריקאית, שיינדאון.

==ביוגרפיה==
בס נולד למשפחה מוזיקלית, שעודדה אותו ללמוד לנגן על פסנתר כבר בגיל צעיר. בגיל 13 קיבל טרומבון וגיטרה, וכשהגיע לתיכון שימש כמתופף בתזמורת הצועדת של בית הספר.

כיום מתגורר עם אשתו קלי בעיר הולדתו, שם גם החזיק עד שנת 2021 באולפן ההקלטות "Ocean Industries", ובה פתח אולפן הקלטות חדש בשם "Big Animal Studio".

==קריירה==
בשנת 2002, הקימו בס ובקסטר טיאל את להקת Deepfield. ב-2003 הם הוחתמו על חוזה הקלטות, והחלו להפיק את תקליטם הראשון. אריק עזב את הלהקה לאחר שהבין שהוא נמשך לתהליך ההפקה וההקלטה.

עד שנת 2007 התמקד בס בהקלטות והפקות של אמנים שונים, אז פתח את אולפן ההקלטות העצמאי שלו, "Ocean Industries" ששכן בעיר הולדתו. באותה שנה הגיעה להקת שיינדאון להקליט דמו באולפן, ובס התחבר לברנט סמית וברי קרץ'. באותה תקופה התמקד בס בהקלטות והפקות בלבד, ונטש את עולם המוזיקה החיה וההופעות, אך לאחר שניגנו יחד מספר שירים, החליט בס להיבחן כבסיסט הקבוע של הלהקה, והצטרף אליה כחבר קבוע מעט לאחר מכן.

===שיינדאון===
בשנת 2008, הצטרף בס ללהקת שיינדאון, מעט לפני יציאתו של האלבום The Sound of Madness, והחליף את בראד סטיוארט. בס לא השתתף בהקלטת האלבום, אך הצטרף למסע ההופעות של הלהקה בעקבות האלבום. בנוסף לנגינה בבס, הוא משמש גם כקלידן הלהקה, ושר קולות רקע. בס הפך במהרה לחבר משמעותי בלהקה, שהסתמכה מאז פירוק ההרכב המקורי באופן כמעט בלעדי על שירים שנכתבו על ידי ברנט סמית והפזמונאי דייב באסט. החל מהאלבום Amaryllis החל בס לכתוב ולהלחין שירים עבור הלהקה.

במהלך סיבוב ההופעות שלאחר האלבום Threat to Survival התנתק בס מחברי הלהקה, וכתב 22 קטעי מוזיקה במטרה לשלבם לאלבום קונספט, שאמור היה להיות הראשון עבור הלהקה. מתוך 22 הקטעים הוחלט שרק אחד ישמש באלבום Attention Attention, אך בס היה שותף בכתיבת מרבית השירים באלבום, ואף הפיק אותו בעצמו.

ב-2022 תוציא הלהקה את האלבום Planet Zero, אף הוא בהפקת בס, שהיה שותף בכתיבת רוב שירי האלבום, וכתב את כל קטעי הקישור בו.

==קישורים חיצוניים==

* 

==הערות שוליים==

קטגוריה:בסיסטים אמריקאים
קטגוריה:חברי להקת שיינדאון
קטגוריה:אמריקאים שנולדו ב-1974
תהילים נ"ג

תהילים נ"ג הוא המזמור החמישים ושלושה בספר תהילים (לפי המספור בוולגטה ובתרגום השבעים, המזמור ממוספר כמזמור ה-52) המזמור כולו חוזר ומופיע בשינויים קלים בתהילים י"ד.

המזמור נחשב יחד עם עוד מזמורי תהילים כסגולה נגד פחד.
==תוכנו של המזמור==
מזמור נ"ג מורכב משבעה פסוקים. בתחילתו מדבר המזמור על הנבל שחושב ש"אֵין אֱלֹהִים" וטועה שאף אחד לא רואה את מעשיו. אנשים מסוג זה עושים כל כך הרבה רע עד שנדמה ש"אֵין עֹשֵׂה טוֹב"(ב). אך האמת, אומר המזמור שיש אלוהים, והוא רואה הכל ומתבונן "עַל בְּנֵי אָדָם לִרְאוֹת הֲיֵשׁ מַשְׂכִּיל דֹּרֵשׁ אֶת אֱלֹהִים". גם הוא רואה שהבעיה חמורה ו"אֵין עֹשֵׂה טוֹב אֵין גַּם אֶחָד"(ד).
בעבר, במציאות שבה "שָׁם פָּחֲדוּ פַחַד" האל התערב ופיזר את האויבים שחנו על עמו וכך "לֹא הָיָה פָחַד כִּי אֱלֹהִים פִּזַּר עַצְמוֹת חֹנָךְ". אך בהווה ובעתיד מייחל המשורר להתערבות האל לטובה "מִי יִתֵּן מִצִּיּוֹן יְשֻׁעוֹת יִשְׂרָאֵל".

== קישורים חיצוניים ==

* [https://www.929.org.il/page/620 תהילים נ"ג] מתוך פרויקט 929

==הערות שוליים==

נ"ג
שינגאווה

שינגאווה (ביפנית: 品川区) הוא רובע במרכז העיר טוקיו שביפן.

אטרקציות תיירות בולטות באזור זה כוללות בין היתר את המוזיאון לאמנות מודרנית, האקווריום של שינגאווה, מוזיאון תולדות שינגאווה, ומסלול מרוצי הסוסים אוי.

נכון ל-2016 אוכלוסיית הרובע מנתה כ-380,293 תושבים, וצפיפות האוכלוסין ברובע הייתה 16,510 נפש לקמ"ר. הרובע משתרע על פני 22.84 קמ"ר.<ref></ref>

רובע שינגאווה נוסד ב-15 במרץ 1947 ומורכב מחמישה תתי-מחוזות - אוסאקי, אבארה, שינגאווה, אוי, ויאשיו.

שינגאווה הוא מקום הולדתה של קיסרית יפן מיצ'יקו ושל במאי הקולנוע אקירה קורוסאווה.

רובע שינגאווה מכיל תשעה שגרירויות של מדינות זרות, וכמו גם את משרדי המטה של חברות יפניות וחברות זרות רבות.

== ערים תאומות ==
* 
* 
* 

== גלריית תמונות ==
<gallery widths="240px" heights="150px">
1_shinagawa_station_tokyo_2011.JPG|אזור התחנה המרכזית של שינגאווה
Shinagawa_Aquarium_01.jpg|מופע דולפינים באקווריום של שינגאווה
Ooi_Racecourse_Paddock_and_L-WING.jpg|מסלול מרוצי הסוסים Ōi
SHINAGAWA (280509288).jpg|אזור התחנה המרכזית של שינגאווה
Tokaido01_Shinagawa.jpg|איור של אזור שינגאווה משנות ה-30 של המאה ה-19 מאת האמן היפני הירושיגה
</gallery>

== קישורים חיצוניים ==
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טוקיו: רבעים
אייזיק שטיין

רבי יצחק אייזיק שטיין (נפטר ב-א' בתשרי ה'רנ"ו, רגנשבורג) היה מפוסקי ההלכה באשכנז של המאה ה-15, בן דורם של מהר"י ברונא ומהרי"ק. נודע בהגהות שחיבר על הסמ"ג.

==תולדותיו==
רבי אייזיק שטיין למד אצל רבי דוד טעבלי שפרינץ ומביא דברים בשמו. אולם, רבו המובהק ככל הנראה היה רבי ישראל איסרלין בעל תרומת הדשן, שכן הוא מביא הוראות רבות שקבל ממנו ומעשים שראה בביתו, ומכנה אותו "הגאון".

לימד תורה בנירנברג, שבה היו הוא ואחיו ר' אהרן פפאנהיים מראשי הקהילה. לאחר מכן לימד בגוצנהויזן שבפרנקוניה, ממנה גורש עם יתר היהודים ובסוף ימיו לימד ברגנשבורג.

היה בקשר תורני עם מהרי"ק.

חלק משמעותי משיעוריו היו מסביב לספר הסמ"ג. בנו מוסר שבספר הסמ"ג של אביו היו מונחים פתקים של חידושיו, ומהם ערך לפני פטירתו את ביאורו לסמ"ג. ההערות שנדפסו הן רק מקצת ממה שחיבר. דבריו מובאים פעמים רבות בספרות התורנית ובכלל ובספרות ההלכתית בפרט.

בנו, רבי אבי עזרי, המשיך את דרך אביו ומסר גם הוא שיעורים על הסמ"ג שמהם השתמרו מספר הערות בכתב שצורפו להערות אביו.

== מחידושיו==
* מנהג עוקר הלכה - המגן אברהם הביא בשמו שהכלל "מנהג עוקר הלכה" משמעותו היא שאפילו כאשר רוב הדעות בין הפוסקים הן לאסור, והתלמוד מסייע לשיטתם, ואילו המנהג בנוי על הפסיקתא או על ספרות הלכה דומה, יש להמשיך לנהוג במנהג משום שיש לסמוך על כך שאת המנהג קיבלו אבותינו איש מפי איש. זאת בניגוד לדעת המהרי"ל ורבי ישראל איסרלין, שסברו שהכלל תקף גם כשאין למנהג סיוע ממקור אחר.
* מותר לומר לגוי בשבת 'אל תכבה - הוא מעיר, שמה שנאמר ב שאין לומר לגוי "אל תכבה", הכוונה היא שאם גוי בא לכבות בשבת אין צריך למחות בו, אבל אם היהודי אינו חפץ שהגוי יכבה, מותר לו לומר לגוי "אל תכבה".

== לקריאה נוספת ==
* שמואל קלמן מירסקי, ביאורי ר' יצחק אייזיק שטיין על הסמ"ג מכ"י, בקובץ תלפיות, כרך ז עמוד 35

== קישורים חיצוניים ==
* , בויקיטקסט
* סמ"ג [https://nli.userservices.exlibrisgroup.com/view/delivery/972NNL_INST/12302409510005171?language=en מעוטר בהערותיו], באתר הספרייה הלאומית

==הערות שוליים==

קטגוריה:ראשוני אשכנז
קטגוריה:מחברי ספרי הלכה: ראשונים
קטגוריה:רגנסבורג: אישים
קטגוריה:נירנברג: רבנים
לאו סטאטס

לאו סטאטס (בצרפתית: Léo Staats 1952–1877) היה רקדן, כוריאוגרף ומנהל בלט צרפתי.

== ביוגרפיה ==
לאו סטאטס למד בלט אצל פרנסיס מראנט, רקדן באופרה של פריז, וככל הידוע, הופיע לראשונה ב-1887. ב-1908 התמנה למנהל בלט באופרה של פריז. בשנים 1926–1928 היה הכוריאוגרף הראשון להצגות בהיכל הראינוע רוקסי בניו יורק. סגנון הכוריאוגרפיה שלו תואר כנאו-קלאסי.

== יצירות ==
מבחר מיצירותיו:
* "ליל ולפורגיס" (פאוסט) (1908, גונו)
* "נאמונה" (1908, לאלו)
* "ז'אבוט" (1909, סן-סאנס)
* "אספניה" (1911, שברייה)
* "Les folies françaises ou Les Dominos" (1911, קופרן)
* "הדבורים" (1917, סטרווינסקי)
* "Taglioni chez Musette" (1920, אובר, בואלדייה, מאיירבר, וקרלין)
* "איסתר" (1924, ד'אנדי
* "ערב חג" (1925, דליב

==הערות שוליים==

קטגוריה:רקדנים צרפתים
קטגוריה:כוריאוגרפים צרפתים
קטגוריה:מנהלי בלט
קטגוריה:צרפתים שנולדו ב-1877
קטגוריה:צרפתים שנפטרו ב-1952
לירון בר שדה

בר שדה, 2015
בר שדה בפגישה עם יושבת ראש ה[[סאימה (הפרלמנט הלטבי) אינרה מורנייצה, 2019]]
לירון בר שדה (נולדה ב-29 באפריל 1959) היא דיפלומטית ישראלית, שכיהנה כשגרירת ישראל באירלנד. בעבר כיהנה גם כשגרירת ישראל בלטביה.

==ביוגרפיה==
בר שדה נולדה ברודזיה, ועלתה לישראל בגיל שנתיים. למדה באוניברסיטה העברית בירושלים. סיימה תואר ראשון בספרות עברית ואנגלית (1983) ותואר שני בספרות עברית (1985).

בר שדה סיימה את קורס הצוערים של משרד החוץ בשנת 1992 וכיהנה במגוון תפקידים. שירתה כנספחת תרבות בשגרירות ישראל בבלגיה (1992–1996) ובמחלקה לתיאום בינלאומי, עם אחריות לפרויקטים בדרום מזרח אסיה וצפון אפריקה (1996–1999). הייתה יועצת במשלחת ישראל לאיחוד האירופי ולנאט"ו, עם אחריות לסוגיות מדיניות וביטחוניות (1999–2003), ולאחר מכן ראש המחלקה האחראית על ההיבטים הכלכליים של מדיניות החוץ במרכז למחקר מדיני (2003–2006). שירתה בשגרירות ישראל בירדן (2006–2007). הייתה מתאמת בפרויקטים של האיחוד האירופי (ENP ו-TAIEX) (2007–2008). כיהנה כסגן ראש המשלחת בשגרירות ישראל באיטליה (2008–2012) וכראש המחלקה האחראית לזכויות אדם וארגונים הומניטריים (2012–2015).

באוגוסט 2015 החלה את כהונתה כשגרירת ישראל בלטביה כשהגישה את כתב האמנתה לנשיא ריימונדס ויוניס, וכיהנה בתפקיד עד אוגוסט 2019. לאחר מכן שירתה בלשכה לדיפלומטיה תרבותית במשרד החוץ.

ביוני 2021 אושר מינויה לשגרירה באירלנד, ובאוקטובר באותה שנה הגישה בר שדה את כתב האמנתה לנשיא אירלנד מייקל היגינס.

בר שדה נשואה ואם לשני ילדים.

==קישורים חיצוניים==

==הערות שוליים==

קטגוריה:שגרירות ישראל
קטגוריה:שגרירי ישראל באירלנד
קטגוריה:שגרירי ישראל בלטביה
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:צור הדסה: אישים
קטגוריה:ישראליות שנולדו ב-1959
קטגוריה:ישראלים שנולדו ב-1959
תהילים נ"ו

תהילים נ"ו הוא המזמור החמישים ושישה בספר תהילים (לפי המספור בוולגטה ובתרגום השבעים, המזמור ממוספר כמזמור ה-55) המתייחס לאירוע מחיי דוד בו במהלך בריחתו משאול ביקש מקלט בזהות עלומה אצל הפלשתים, אך זוהה על ידם ("בֶּאֱחֹז אוֹתוֹ פְלִשְׁתִּים בְּגַת").

המזמור נחשב סגולה למי שנאסר בכלי ברזל.

==תוכנו של המזמור==
המזמור מכיל ארבעה עשר פסוקים. בפתיחתו כותב המשורר על יונת האלם. יש שמשערים שמדובר בשם של שיר מוכר בעבר ושכותרת המזמור היא הנחיה מוזיקלית למבצעי המזמור לנגנו כמו שיר "יוֹנַת אֵלֶם רְחֹקִים"(פסוק א) ויש שמבארים את הפסוק כדימוי למצבו של המשורר
=== ב'-ח'===
המשורר מרגיש רדוף כל היום, ועל ידי רבים, ש"כָּל מַחְשְׁבֹתָם לָרָע" עליו. אבל גם ב"יוֹם אִירָא", בעיצומו של הפחד, מקור כוחו הוא הביטחון באל, ואז אף אחד לא יכול עליו "מַה יַּעֲשֶׂה בָשָׂר לִי?"
=== ט'-י"ד ===
ביטחון המשורר הוא לא רק שתהיה לו הצלה, אלא גם הוודאות שיש מי שרואה את הכאב "נֹדִי (נדודי) סָפַרְתָּה אָתָּה שִׂימָה דִמְעָתִי בְנֹאדֶךָ הֲלֹא בְּסִפְרָתֶךָ". ומי שרואה אותי לבטח יציל אותי "יָשׁוּבוּ אוֹיְבַי אָחוֹר בְּיוֹם אֶקְרָא"

== קישורים חיצוניים ==

* [https://www.929.org.il/page/620 תהילים נ"ו] מתוך פרויקט 929

==הערות שוליים==

נ"ו
נתרן חמצני

נתרן חמצני הוא תרכובת שנוסחתה Na<sub>2</sub>O. החומר משמש לייצור זכוכית וחומרים קרמיים. נתרן חמצני יגיב עם מים ויתקבל נתרן הידרוקסיד.

<math>Na_2O +H_2O\rightarrow 2NaOH</math> החומר יגיב עם פחמן דו-חמצני לקבלת נתרן פחמתי <math>Na_2O_{(s)} +CO_{2(g)}\rightarrow Na_2CO_{3(s)}</math>

בגביש של נתרן חמצני בדומה לשאר תחמוצות המתכות האלקליות היון החיובי <sup>+</sup>Na נמצא במרכז טטראדר וקשור ל 4 יוני חמצן <sup>2-</sup>O וכל יון חמצן מוקף ב8 יוני נתרן.

=== ייצור ===
נתרן חמצני מיוצר בתגובה של נתרן עם נתרן הידרוקסיד

<chem>2NaOH + 2Na -> 2Na_2O + H_2 </chem> 

או בתגובה של נתרן עם נתרן פראוקסיד

<chem>Na_2O_2 +2Na -> 2Na_2O </chem>

או בתגובה של נתרן עם נתרן חנקיתי

<chem>2NaNO_2 +6Na -> 4Na_2O +N_2 </chem>

ניתן לקבל נתרן חמצני גם בתגובת שריפה של נתרן באוויר אלא שבדרך זו מתקבל גם נתרן פראוקסיד

<chem>6Na + 2O_2 -> 2Na_2O +Na_2O_2 </chem>

=== שימושים ===
נתרן חמצני הוא מרכיב בזכוכית לרוב מוסיפים לסיליקה נתרן פחמתי המתפרק בחום ל נתרן חמצני ופחמן דו-חמצני

<chem>Na_2CO_3 -> Na_2O + CO_{2(g)} </chem>

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:נתרן: תרכובות
קטגוריה:תחמוצות
קטגוריה:תרכובות אי-אורגניות
קטגוריה:בסיסים
צפריר כץ

צפריר כץ (נולד ב-1964) הוא מהנדס ואיש מערכת הביטחון הישראלית בדימוס, כיהן כראש אגף הטכנולוגיה וכראש אגף המטה בשירות הביטחון הכללי.

==ביוגרפיה==
כץ סיים את לימודיו בתיכון בגיל 16 וחצי וב-1984 סיים לימודי הנדסת חשמל בטכניון במסגרת העתודה האקדמית. ב-1985 התגייס לשירות הביטחון הכללי כעתודאי והיה בכך הראשון ששולב בארגון מהעתודה האקדמית. הוא שירת בתפקידי הנדסה בארגון ובשנת 2000 מונה לראש אגף הטכנולוגיה. ב-2008 יצא ללימודי תואר שני במנהל עסקים באוניברסיטת תל אביב וב-2010 חזר לארגון ומונה לראש אגף המטה תפקיד בו כיהן עד 2012.

לאחר פרישתו היה שותף עם ראש השב"כ לשעבר יובל דיסקין להקמת חברת DAT. מחברה זו הוקמה ב-2016 חברת סיימוטיב טכנולוג'יס (CyMotive Technologies) יחד עם דיסקין וד"ר תמיר בכור (שכיהן כראש אגף המחשוב והמידע בשב"כ) ובשותפות עם חברת פולקסווגן (המחזיקה ב-40% ממניות החברה). הוא מכהן כמנכ"ל החברה המשמשת כחברת הסייבר של פולקסווגן. ב-2019 היה שותף להקמת חברת אופורה (Opora), שעוסקת בפיתוח כלים לזיהוי מוקדם של התקפות סייבר.

ב-2022 היה חבר ב"וועדת מררי" לבדיקת פרשת השימוש ברוגלה במשטרת ישראל.

כץ נשוי ואב לשלושה.
==קישורים חיצוניים==
*

==הערות שוליים==

קטגוריה:ישראלים שנולדו ב-1964
קטגוריה:אנשי השב"כ
קטגוריה:ישראלים בתעשיית המחשבים
קטגוריה:מנכ"לים יוצאי השב"כ
קטגוריה:בוגרי העתודה האקדמית
קטגוריה:בוגרי הטכניון - מכון טכנולוגי לישראל
ג'ורג'ה יובאנוביץ'

ג'ורג'ה יובאנוביץ (בסרבית: Đorđe Jovanović; נולד ב-15 בפברואר 1999 בלפוסאביץ' שברפובליקה הפדרלית של יוגוסלביה) הוא כדורגלן סרבי, המשחק בעמדת החלוץ בקבוצת פרטיזן בלגרד מליגת העל הסרבית ובנבחרת סרביה.

== קריירת מועדונים ==
=== פרטיזן בלגרד ===
יובאנוביץ' החל לשחק כדורגל במחלקת הנוער של קוסמט לפוסאביץ', ובקיץ 2015 עבר למחלקת הנוער של פרטיזן בלגרד. הוא החל לשחק בקבוצה הבוגרת של המועדון בשנת 2016, ובסך הכל ערך בה 21 הופעות בליגת העל הסרבית, בהן הבקיע ארבעה שערים.

=== לוקרן ===
ב-2 באוגוסט 2018 חתם יובאנוביץ' בלוקרן מליגת העל הבלגית. ב-18 באוגוסט ערך את הופעת הבכורה שלו במועדון, בהפסד 0–3 לסטנדרד לייז' במסגרת הליגה. ב-14 בספטמבר הבקיע את שערו היחיד במועדון, בהפסד 1–2 לקלאב ברוז' במסגרת הליגה. בסך הכל ערך עשר הופעות ליגה במדי המועדון, בהן הבקיע שער אחד.

=== קדיס וההשאלה לקרטחנה ===
ב-31 בינואר 2019 חתם יובאנוביץ' על חוזה לארבע עונות וחצי בקדיס מהליגה הספרדית השנייה. ב-24 במרץ ערך את הופעת הבכורה שלו במועדון, בתיקו 1-1 נגד קורדובה במסגרת הליגה. בסך הכל ערך שש הופעות ליגה במועדון.

ב-2 בספטמבר 2019 הושאל יובאנוביץ' למשך עונה אחת לקרטחנה מהליגה הספרדית השלישית. בסך הכל ערך 16 הופעות ליגה במדי המועדון, בהן הבקיע שלושה שערים.

ב-5 באוקטובר 2020 שוחרר יובאנוביץ' מקדיס.

=== צ'וקריצ'קי ===
ב-1 בינואר 2021 חתם יובאנוביץ' בצ'וקריצ'קי מליגת העל הסרבית. ב-6 בפברואר ערך את הופעת הבכורה שלו במועדון, בניצחון 0–1 על אינדיה במסגרת הליגה. ב-16 בפברואר הבקיע את שערי הבכורה שלו במועדון, צמד שערים בניצחון 0–2 על ראד בלגרד במסגרת הליגה. בסך הכל ערך 17 הופעות ליגה בחצי העונה הראשונה שלו במועדון, בהן הבקיע תשעה שערים. בחצי העונה השנייה שלו במועדון ערך 15 הופעות ליגה, בהן הבקיע 11 שערים.

=== מכבי תל אביב ===
ב-2 בפברואר 2022 חתם יובאנוביץ' על חוזה לשתי עונות וחצי במכבי תל אביב מליגת העל הישראלית. עבור הרכישה שילמה הקבוצה 1.9 מיליון אירו. שכרו של השחקן נקבע ל-350 אלף אירו לעונה. שלושה ימים לאחר מכן ערך יובאנוביץ' את הופעת הבכורה שלו, כשנכנס כמחליף, במשחק בו ניצחה מכבי תל אביב את עירוני קריית שמונה וכבש שער בכורה, שהיה גם שער הניצחון. עד לסיום העונה כבש תשעה שערים בליגה ושער אחד במסגרת משחקי הגביע.

=== פ.צ. בזל ===
ב-17 באוגוסט 2023 חתם יובאנוביץ' על חוזה עד קיץ 2027 בפ.צ. בזל מליגת העל השווייצרית.

==נבחרת==
הפתיחה הטובה במכבי תל אביב הובילה לזימונו לסגל נבחרת סרביה לקראת קמפיין ליגת האומות. את הופעת הבכורה ערך במשחק הפתיחה של המשחקים, בניצחון 1:4 על נבחרת סלובניה. הוא עלה בהרכב הפותח והוחלף במחצית.

== תארים ==
;פרטיזן בלגרד
* אליפות סרביה (1): 2016/2017
* הגביע הסרבי (2): 2016/2017, 2017/2018

== קישורים חיצוניים ==

== הערות שוליים ==

קטגוריה:כדורגלנים סרבים
קטגוריה:חלוצי כדורגל סרבים
קטגוריה:כדורגלני פרטיזן בלגרד
קטגוריה:כדורגלני לוקרן
קטגוריה:כדורגלני קדיס
קטגוריה:כדורגלני קרטחנה
קטגוריה:כדורגלני צ'וקריצ'קי
קטגוריה:כדורגלני מכבי תל אביב
קטגוריה:כדורגלני פ.צ. בזל
קטגוריה:כדורגלנים זרים בישראל
קטגוריה:ספורטאים זרים בבלגיה
קטגוריה:ספורטאים סרבים בספרד
קטגוריה:ספורטאים סרבים בישראל
קטגוריה:סרבים שנולדו ב-1999
רבקה סמית' (רוצחת)

רבקה סמית (באנגלית: Rebecca Smith, נולדה בשם רבקה פריור; 17 במאי 1807 – 23 באוגוסט 1849) הייתה הבריטית האחרונה שהוצאה להורג בגין רצח בנה . היא הודתה גם בהרעלתם למוות של שבעה מילדיה הנוספים.

==ביוגרפיה==
סמית' נולדה בווילטשייר לוויליאם ושרה פריור. במאי 1831 היא נישאה לפיליפ סמית', שהיה בעל מוניטין של מכור לאלכוהול. בתם הראשונה, ג'יין, נולדה בשנה שלאחר מכן, ובהמשך נולדו לשנים עשרה ילדים נוספים, שאף אחד מהם לא שרד יותר מכמה חודשים.

בשנת 1846, לאחר מות אמה, העבירה סמית' את המשפחה לווסטברי בחלק מכספי הירושה. עם זאת, בעלה בזבז את שארית הכסף, והיא נאלצה למצוא עבודה עונתית כקוטפת יבולים ומגדלת ירקות, וחיה ב"מצב גלוי של עוני ובריאות לקויה".

===מעשה הרצח===
ב-16 במאי 1849 נולד ריצ'רד, בנם ה-11 של הזוג. הוא היה בריא בתחילה, אך חלה ב-7 ביוני ומת בבוקר 12 ביוני. בתחילה נכתב כי סיבת המוות אינה ידועה, אך שמועות מקומיות גרמו לכך שגופתו של ריצ'רד הוצאה מהקבר ב-22 ביוני וננתחה ב-24 ביוני, אז נתגלו עקבות של ארסן בקיבתו.

שכניה של סמית' טענו שהיא עשתה סדרה של ניסיונות לרכוש רעל לפני ואחרי הלידה, ושבבוקר 7 ביוני היא הצליחה לרכוש ארסניק טריאוקסיד. חקירות בנוגע למותם של שניים נוספים מילדיה (שרה ואדוארד) נערכו ב-18 ביולי, ובגופות שניהם נמצא גם כן ארסן.

===המשפט וההוצאה להורג===
ב-9 באוגוסט 1849 נפתח משפטה של סמית', ובו השתתפו 18 עדים. חבר המושבעים מצא אותה אשמה ברצח, אך המליץ לחוס עליה. השופט התעלם מההמלצה, וגזר עליה גזר דין מוות. שבוע לאחר המשפט הודתה סמית' בפני כומר הכלא כי השתמשה ברעל עכברים כדי להרוג שבעה מילדיה, בנוסף לריצ'רד. מבין אחד עשר ילדיה, רק הבכורה שרדה, כששניים מתו מסיבות טבעיות ושמונת האחרים נרצחו על ידה.

ב-23 באוגוסט 1849, לאחר שנדחו שתי עתירות שהוגשו למזכיר הפנים, הוצאה סמית' להורג ונתלתה בפומבי.

==קישורים חיצוניים==
* 

קטגוריה:רוצחות סדרתיות בריטיות
קטגוריה:נשים שהוצאו להורג בתלייה
קטגוריה:נשים שהוצאו להורג בבריטניה ואירלנד
קטגוריה:מורשעים בעבירות המתה בבריטניה
קטגוריה:רצח ילדים
קטגוריה:בריטיות שנולדו ב-1807
קטגוריה:בריטים שנולדו ב-1807
קטגוריה:בריטים שנפטרו ב-1849
קטגוריה:נפטרות ב-1849